VALTIOVARAINMINISTERIÖ	VM 215/05/2005 Henkilöstöosasto
16.1.2006

Oikeusministeriö Oikeushallinto-osasto

Lausuntopyyntönne, hare OMO28:00/2005
TYÖTUOMIOISTUIMEN PUHEENJOHTAJIEN VIRKOJEN VAKINAISTAMINEN

Oikeusministeriö pyytää, että valtiovarainministeriön henkilöstöosasto an-taisi lausuntonsa työtuomioistuimen puheenjohtajien virkojen vakinaistamista koskevasta työryhmän mietinnöstä. Valtiovarainministeriön henkilöstöosasto toteaa lausuntonaan seuraavan.

Valtiovarainministeriön henkilöstöosasto kannattaa ehdotusta, jonka mukaan työtuomioistuimen presidentin ja työtuomioistuinneuvoksen virat muutetaan määräaikaisesti täytettävistä vakinaisesti täytettäviksi viroiksi. Sen lisäksi, että oikeusministeriön asettama työryhmä perustelee muutosta tuomioistuimen riippumattomuuden varmistamisella, myös valtion henkilöstöpolitiikan linjaukset edellyttävät, että pysyvissä tehtävissä käytetään vakinaisia palvelussuhteita. Valtiovarainministeriön henkilöstöosasto pitää oikeusministeriön tavoitetta siirtyä yhä enemmän toistaiseksi voimassa oleviin palvelussuhteisiin hyvänä ja valtion yleisen henkilöstöpolitiikan mukaisena.

Työryhmä on lisäksi esittänyt, että työtuomioistuimen presidentin, työtuornioistuinneuvoksen ja työtuomioistuimen jäsenten eroamisikä tulisi muuttaa 68 vuoteen. Virkamieslain 35 §:n muutoksella (682/2004) muutettiin virkamiesten yleinen eroamisikä 65 vuodesta 68 vuoteen. Valtiovarainministeriön henkilöstöosasto kannattaa esitystä työtuomioistuimen jäsenten eroamisiän muuttamisesta yhdenmukaiseksi virkamieslaissa säännellyn yleisen eroamisiän kanssa.

Työryhmä on mietinnössään perustellut esitystä sillä, että tuomiovaltaa käyttäviltä tuornioistuimilta edellytetään kansallisin ja kansainvälisin säännöksin puolueettomuutta ja riippumattomuutta. Kuitenkin esitysluonnoksessa ehdotetaan muutettavaksi lain työtuomioistuimesta 2 §:n 2 momenttia siten, että momenttiin lisättäisiin lause tuomarinvalintalautakunnan mahdollisuudesta pyytää tuomioistuimen puheenjohtajien virkojen hakijoista lausunto keskusjärjestöiltä ennen nimityksen tekemistä. Valtiovarainministeriön henkilöstöosasto katsoo, että tuomioistuimen puheenjohtajien tulee olla riippumattomia ja puolueettomia paitsi suhteessa nimittävään viran-omaiseen, myös erityisesti työmarkkinaosapuoliin. Lausuntopyynnön lisääminen valintamenettelyyn vaarantaisi tuomareiden puolueettomuuden ja riippumattomuuden periaatteen ja olisi muutoinkin ristiriidassa esityksen
VALTIOVARAINMINISTERIÖ	PL 28 00023 VALTIONEUVOSTO	PUH. (09) 16001

2 (2)
yleisten perustelujen kanssa. Valtiovarainministeriön henkilöstöosasto esittää, että lause poistetaan lakiehdotuksesta. Tuomareiden nimitysmenettelyssä näiden henkilöiden riippumattomuus ja puolueettomuus voidaan varmistaa kelpoisuusvaatimusten täyttymistä arvioitaessa samalla kun hakijoiden sidonnaisuudet ja selvitykset elinkeinotoiminnastaan, omistuksistaan yrityksissä ja muusta varallisuudestaan sekä kyseiseen virkaan kuulumattomista tehtävistään ja sivutoimistaan selvitetään.

Työtuomioistuimen kokoonpano on kolmikantainen. Intressiedustajien osallistumisesta ei sinänsä olisi vaaraa riippumattomuudelle perustuslaki-valiokunnan aikaisempien kannanottojen mukaan, kunhan ratkaisijan puolueettomuudesta voidaan kussakin yksittäisessä tapauksessa vakuuttua. Perustuslakivaliokunta on useissa lausunnoissaan kuitenkin ottanut kannan, jonka mukaan tuomioistuimissa ja muutoksenhakuelimissä riippumattomuusvaatimuksen kanssa ei ole sopusoinnussa intressipohjaisten jäsenten määrän muodostaminen enemmistöksi. Työtuomioistuimen päätöksistä ei ole myöskään varsinaista muutoksenhakuoikeutta, jolloin viimekätinen ratkaiseminen jää intressiedustuksen varaan rakentuvalle lainkäyttöelimelle.

Mikäli työtuomioistuimen puheenjohtajien nimittämisvaiheessa pyydettäisiin keskusjärjestöjen lausuntoa, vaarantuisi ratkaisijan objektiivinen riippumattomuus. Kun huomioidaan, että intressisidonnaiset jäsenet muodosta-vat työtuomioistuimen jäsenistä huomattavan enemmistön, ei valtiovarainministeriön henkilöstöosaston käsityksen mukaan pitäisi enää lisätä intressitahojen vaikutusvaltaa tuomioistuimen kokoonpanoon pyytämällä näiltä lausuntoa virkaan nimitettävistä työtuomioistuimen puheen-johtajista ja työtuomioistuinneuvoksista.
Osastopäällikkö,	Gl.cvI-.
valtion työmarkkinajohtaja	Teuvo Metsäpelto
fl Työmarkkina-asiantuntija	Te ja Junnila